
 13.12.2007
 BG
 Официален вестник на Европейския съюз
 L 328/40
 РЕШЕНИЕ НА СЪВМЕСТНИЯ КОМИТЕТ НА ЕИП
 No 91/2007
 от 6 юли 2007 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението бе изменено с Решение No 54/2007 на Съвместния комитет на ЕИП от 8 юни 2007 г. (1)
 (2)
 Регламент (EО) No 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (2), Регламент (EО) No 550/2004 на Европейския парламент и на Съвета от 10 март 2004 г. за осигуряването на аеронавигационно обслужване в единното европейско небе (3), Регламент (EО) No 551/2004 на Европейския парламент и на Съвета от 10 март 2004 г. за организацията и използването на въздушното пространство в единното европейско небе (4), както и Регламент (EО) No 552/2004 на Европейския парламент и на Съвета от 10 март 2004 г. за оперативната съвместимост на европейската мрежа за управление на въздушното движение (5) бяха включени в Споразумението чрез Решение No 67/2006 на Съвместния комитет на ЕИП от 2 юни 2006 г. (6) със специфичните за всяка страна адаптации.
 (3)
 Регламент (EО) No 1794/2006 на Комисията от 6 декември 2006 г. за определяне на обща система за събиране на такси за аеронавигационно обслужване (7) следва да бъде включен в Споразумението,
 РЕШИ:
 Член 1
 След точка 66цв (Регламент (ЕО) No 1033/2006 на Комисията) от приложение XIII към Споразумението се добавя следната точка:
 „66цг.
 32006 R 1794: Регламент (EО) No 1794/2006 на Комисията от 6 декември 2006 г. за определяне на обща система за събиране на такси за аеронавигационно обслужване (ОВ L 341, 7.12.2006 г., стр. 3).“
 Член 2
 Текстовете на Регламент (ЕО) No 1794/2006 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 7 юли 2007 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (8).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 6 юли 2007 година.
 За Съвместния комитет на ЕИП
 Председател
 Stefán Haukur JÓHANNESSON
 (1) ОВ L 266, 11.10.2007 г., стр. 14.
 (2) ОВ L 96, 31.3.2004 г., стр. 1.
 (3) ОВ L 96, 31.3.2004 г., стр. 10.
 (4) ОВ L 96, 31.3.2004 г., стр. 20.
 (5) ОВ L 96, 31.3.2004 г., стр. 26.
 (6) ОВ L 245, 7.9.2006 г., стр. 18.
 (7) ОВ L 341, 7.12.2006 г., стр. 3.
 (8) Не са посочени конституционни изисквания.
 